منال الشریف

منال الشریف (پیدائش 25 اپریل 1979ء) حقوق نسواں کے لیے کوشش کرنی والی ایک سعودی خاتون ہے۔ منال نے 2011ء میں سعودی عرب میں عورتوں کے ڈرائیونگ کرنے کے حق کے لیے کام کا آغاز کیا۔ وجیہ الحویدر جو پہلے ہی حقوق نسواں کے لیے کام کر رہی تھی اور کار چلانے کی وڈیو بنائی تھی، اس نے منال الشریف کی ڈرئیونگ کرتے ہوئے وڈیو بنائی اور یوٹیوب اور فیس بک پر پیش کی۔ 21 مئی 2011ء کو منال کو گرفتار کیا گیا اور 30 مئی کو ان شرائط پر ضمانت ہوئی کہ، منال الشریف ذرائع ابلاغ سے بات نہیں کرے گی، گاڑی نہیں چلائے گی اور دوبارہ پوچھ گچھ کے لیے بلایا گیا تو حاضر ہو گی۔

تعلیم 
منال نے شاہ عبد العزیز یونیورسٹی سے بی ایس سی کی سند لی ہے، 2012ء تک، سعودی عرب کی قومی تیل کمپنی، سعودی آرامکو میں منال نے انفارمیشن سیکورٹی کنسلٹنٹ کے طور پر کام کیا۔ منال سعودی عرب کے روزنامہ الحیات میں بھی لکھتی رہی ہے، منال کی پہلی کتاب ڈرائیونگ کے لیے جرات: ایک سعودی عورت کی بیداری (Daring to Drive: a Saudi Woman's Awakening) سائمن اور شسٹرٹر نے جون 2017ء میں شائع کی۔ یہ کتاب جرمن، عربی، ترکی اور ڈنمارکی زبان میں دستیاب ہے۔

ذاتی زندگی 
منال کے دو بچے ہیں، ایک بیٹا سعودی عرب میں دادی کے پاس ہوتا ہے اور دوسرا آسٹریلیا میں منال کے پاس، سعودی عرب والا بیٹا منال سے ملتا نہیں ہے۔ پہلی شادی سعودی عرب میں ہوئی جس سے 2005ء میں ایک بیٹا پیدا ہوا، لیکن یہ شادی طلاق پر ختم ہوئی، سعودی قانون کے مطابق بیٹا کو والد کی سرپرستی میں دے دیا گیا۔ طلاق کے بعد منال دبئی چلی گئی، وہاں اس نے اپنے بیٹے سے ملنے کے لیے اسے دبئی بلانا چاہا تو اس کے سابق شوہر نے ایسا کرنے سے انکار کر دیا، جس پر منال واپس سعودی عرب آئی اور عدالت سے رجوع کیا، جس پر عدالت نے دسویں صدی عیسوی کی ایک اسلامی قانون کا اطلاق کرتے ہوئے، جس میں طویل فاصلے کے سفر کو بچوں کے لیے خطر ناک قرار دیا گیا ہے، بچے کو دبئی کے سفر سے روک دیا۔

منال کی دوسری شادی سے ایک اور بیٹا 2014ء میں پیدا ہوا۔

مزید دیکھیے 
 2011ء تا 2013ء سعودی عرب میں احتجاج

حوالہ جات

بیرونی روابط 
 
 فیس بک صفحہ
 
 "A Saudi woman who dared to drive" (TEDGlobal 2013)

1979ء کی پیدائشیں
بقید حیات شخصیات
سعودی حامی حقوق نسواں
سعودی خواتین
سعودی زیر حراست اور قیدی شخصیات
سعودی عرب میں حقوق نسواں
فعالیت پسند برائے حقوق نسواں
ہاشمی شخصیات
جامعہ ملک عبد العزیز کے فضلا
سعودی مختلف الرائے شخصیات
سعودی فعالیت پسند برائے حقوق نسواں